**CRVENI NIVO**

Takmičenja na CRVENOM NIVOU je za igrače uzrasta od 6 do 8 godina (pravo nastupa imaju igrači koji u tekućoj kalendarskoj godini pune 8 godina). U timovima igraju zajedno dečaci i devojčice.

Igrači mogu nastupiti sa 5 godina uz **saglasnost\***

**Saglasnost\*:** Takmičar koji želi da nastupi na starijem nivou mora uz pismenu saglasnost svog trenera/kluba da se obrati Odboru za razvoj tenisa koji će dati konačnu odluku.

Prijava na turnire svih nivoa (crveni, narandžasti, zeleni) u okviru svih regiona u skladu sa TSS pravilnikom (utorak do ponoći), odjava (sreda do ponoći).

Svaki klub organizator ima pravo na 5 Wild Card (WC).

Igrači koji dobiju WC u obavezi su da na dan turnira, koordinatoru turnira, pokažu važeće lekarsko uverenje. U suprotnom neće moći nastupiti na turniru.

**Teren:**

Teren je dimenzija 11 x 5,5 metara. Visina mreže je 80 cm. Igra se sa crvenom

lopticom koja je 75% sporija od standardne žute loptice.

**Sistem takmičenja:**

Na CRVENOM NIVOU je **ekipno takmičenje**. Igrači se žrebaju u timove i timovi se

takmiče između sebe. . U timovima igraju zajedno dečaci i

devojčice. Na crvenom nivo nema oficijelnog sudije, nego Klub organizator

određuje osobu, po pravilu trenera koji vrši žreb. Žreb se obavlja na dan turnira u klubu koji organizuje takmičenje.

**Žreb:**

Minimalan broj igrača na crvenom nivou je 8.

U zavisnosti od broja igrača timovi se biraju u grupe na sledeći način:

8-15 igrača-igrači se biraju u dva tima, poludirigovanim žrebom. Voditi računa da igrači iz istog kluba budu u istom timu. Svi igrači iz tima A igraju protiv svih igrača iz tima B.

16-23 igrača-igrači se dele u 4 tima, po istom principu. Svi igrači tima A igraju protiv svih igrača iz tima B, a svi igrači iz tima C igraju protiv svih igrača iz tima D.

24-31 igrača-igrači se dele u 6 timova, po istom principu. Svi igrači tima A igraju protiv svih igrača iz tima B, a svi igrači iz tima C igraju protiv svih igrača iz tima D, svi igrači tima E igraju protiv svih igrača iz tima F.

32 i vise igrača-igrači se dele u 8 timova po istom principu. Svi igrači tima A igraju protiv svih igrača iz tima B, a svi igrači iz tima C igraju protiv svih igrača iz tima D, svi igrači tima E igraju protiv svih igrača iz tima F, svi igrači tima G igraju protiv svih igrača tima H.

Timovi ne moraju da imaju isti broj igrača. Jedan tim može da ima neparan, drugi tim paran broj

igrača. Tačnije jedan tim može da ima jednog igrača više u odnosu na suprotan, protivnički

tim.

**Mečevi:**

Mečevi se igraju na jedan tie-break set do 7. Pri rezultatu 6:6 igra se zlatni poen.

Sistem promene servisa je da prvi igrač koji je dobio servis servira jedan poen, a zatim svaki

igrač servira po dva poene do kraja tie-break seta. Igrači imaju pravo na dve serve. Teren je

podeljen na dva servis polja djus i prednost servis polje. Kada je zbir poena paran igra počinje

sa servisom u djus servis polje. U slučaju zbira poena sa neparnim brojem igra počinje

servisom u prednost polje.

Na kraju takmičenja sledi proglašenje tima koji je pobedio. Svakom timu se sabiraju poeni koje je osvojio svaki igrač iz tima i dobije se ukupni zbir poena koje je jedan tim osvojio. Tim koji ima najbolji količnik osvojenih poena i odigranih mečeva je pobednički tim.

Na kraju turnira se bira i MVP turnira. To je igrač koji ima najbolji količnik osvojenih poena i odigranih mečeva. Ukoliko imamo 2 igrača sa istim količnikom oba igrača dobijaju nagradu predviđenu za MVP.

Pored titule MVP, na kraju turnira organizator turnira dodeljuje i nagradu za Fair Play igraču koji ponašanjem na turniru zaslužio tu nagradu.

Igrači **OBA** tima dobijaju medalje diplome.

MVP I FAIR PLAY igrači takođe dobijaju posebnu diplomu.

Takmičenje na crvenom nivou traje najviše 4h u toku jednog dana (vikend), sa težnjom da se svi turniri igraju isti dan (subota ili nedelja), a da uz odobrenje Obora za razvoj tenisa i regionalne takmičarske komisije taj dan može biti promenjen.

Mečevi na crvenom nivou ne mogu početi ujutro pre 9h.

Svaki teren na crvenom nivou mora ima sudiju/ koordinatora, trenera kluba ili igrača strijeg od 14 godina, koji će pratiti meč i po potrebi regulisati/objašnjavati pravila.

**Lista dostignuća:**

Lista dostignuća se pravi odvojeno za klubove i za igrače.

Poeni za učešće na turniru – 30

Svaki osvojeni poen na turniru donosi svakom igraču/klubu po JEDAN poen za listu dostignuća.

**Rangiranje klubova:**

Način rangiranja klubova se nalazi *u PRAVILNIKU O RANGIRANJU KLUBOVA 10S.*

**Napomena:**

Ukoliko klub organizator ima bilo kakvu nedoumicu u tumačenju pravilnika, kao i bilo kakvu dilemu oko formiranja grupa i timova, molimo Vas da pozovete regionalnog koordinatora, koji će Vam uvek biti na raspolaganju, oko konsultacija.

Pravilnik za takmičenja na crvenom nivou je u skladu sa pravilnikom TSS-a o svim takmičenjima, tako da sve odredbe koje su navedene u opštem pravilniku biće primenjivane i na ovom nivou.